נואה סאדאווי

נואה ואיל סאדאווי (באנגלית: Noah Wail Sadaoui; נולד ב-14 בספטמבר 1993) הוא כדורגלן מרוקאי-אמריקאי, שמשחק בעמדת החלוץ בגואה.

קריירת מועדונים
סאדאווי נולד במרוקו ושם החל את קריירת הכדורגל שלו בקבוצת הנוער של ודאד קזבלנקה. בגיל 11 היגר עם משפחתו לארצות הברית והצטרף לאקדמיית ניו יורק בולס ושיחק בליגת הפיתוח האמריקאית. לאחר מכן הצטרף לנבחרת הכדורגל של בית הספר סנט בנדיקט ועמה העפיל לשלב משחקי הפלייאוף של ליגת הפיתוח שבעקבות כך זכה בשנת 2011 בתואר שחקן העונה. בעקבות הצטרפותו למכינת קדם אקדמית הצטרף סאדאווי לקבוצת הכדורגל של אוניברסיטת סנט פיטרס.

ב-7 בפברואר 2013 עזב סאדאווי את יבשת אמריקה וחתם במכבי חיפה ומיד הושאל תחילה להפועל כפר סבא ולאחר מכן להפועל נוף הגליל.

בקיץ 2014 חתם סאדאווי באייאקס קייפטאון מהליגה הראשונה בדרום אפריקה עמה זכה בגביע המקומי. שנה לאחר מכן, חזר לארצות הברית וחתם במיאמי יונייטד עמה עלה מהליגה השלישית לשנייה. ב-2016 חתם בריאל אספנייה מהליגה הראשונה בהונדורס אך בעקבות חילופי מאמנים מצא עצמו מחוץ לסגל הקבוצה ובחודש ספטמבר של אותה עונה הצטרף לאל-חוברא, מהליגה הראשונה בעומן. לאחר כשנה במועדון הצטרף לקבוצת מריבט מאותה הליגה. בשנת 2018, עזב את עומן וחתם בקבוצת ENPPI מהליגה הראשונה במצרים. בשנת 2019, חזר למרוקו וחתם במולודיה מאוג'דה מהליגה הראשונה.

ב-19 ביולי 2022 חתם בגואה מהסופר ליג ההודי.

קישורים חיצוניים 

 

יהודים אמריקאים
יהודים מרוקאים
כדורגלנים יהודים
כדורגלנים מרוקאים
כדורגלנים אמריקאים
חלוצי כדורגל יהודים
חלוצי כדורגל מרוקאים
חלוצי כדורגל אמריקאים
קזבלנקה: כדורגלנים
כדורגלני מכבי חיפה
כדורגלני הפועל נוף הגליל
כדורגלני הפועל כפר סבא
כדורגלני אייאקס קייפטאון
כדורגלני גואה
כדורגלני נבחרת מרוקו
ניו ג'רזי: כדורגלנים
מהגרים ממרוקו לארצות הברית
אמריקאים שנולדו ב-1993
מרוקאים שנולדו ב-1993